ტრავმა და კოლექტიური მეხსიერება
2014-04-08 19:38 (Asia/Dubai)
ოთხშაბათს, 9 აპრილს, 17:00 საათზე, წიგნის მაღაზია ლიგამუსში (ჭავჭავაძის 32) გიწვევთ საჯარო დისკუსიაზე ”9 აპრილი: ტრავმა და კოლექტიური მეხსიერება”. დისკუსიის მიზანია 9 აპრილის, როგორც ისტორიული ხდომილების განხილვა და მის გარშემო სხვადასხვა ტიპის გამოცდილებებისა და პერსპექტივების შესახებ დისკუსია. ასევე იმაზე მსჯელობა, თუ როგორ გვახსოვს ის და რა გავლენა შეიძლება ჰქონდეს ამ ტრავმულ მეხსიერებას თანამედროვე საზოგადოებაზე.
დისკუსიის ძირითადი მომხსენებლები იქნებიან ილიას სახელმწიფო უნივერსიტეტის პროფესორები, ნინო ფირცხალავა, ემზარ ჯგერენაია და ნოდარ ლადარია.
დამსწრე საზოგადოებას შესაძლებლობა ექნება მონაწილეობა მიიღოს საჯარო დისკუსიაში.

შეხვედრა ბექა ჯაყელთან
2014-04-08 12:24
10 აპრილს, 15:00 საათზე, ილიას სახელმწიფო უნივერსიტეტის G106 აუდიტორიაში, ბიზნესის სკოლის ტურიზმის მენეჯმენტის ცენტრის ინიციატივით, შედგება შეხვედრა გაეროს მსოფლიო ტურიზმის ორგანიზაციაში ევროპის რეგიონული პროგრამის კოორდინატორთან, ბექა ჯაყელთან.
დასწრება თავისუფალია.

პროექტი ”დოქტორანტთა ფორუმი” მეორე საჯარო პრეზენტაცია
2014-04-08 12:11
11 აპრილს, 19:00 საათზე, წიგნის მაღაზია ”ლიგამუსში” სოციალურ და ჰუმანიტარულ მეცნიერებათა და ხელოვნების ინტერდისციპლინური პროგრამის დოქტორანტი, ლია კუპრეიშვილი, წაიკითხავს მოხსენებას თემაზე: ”პოლიტიკური იდეოლოგიის გავლენა გენდერის სოციალურსა და კულტურულ კონსტრუქციებზე საქართველოში (1900-1921 წწ)”.
ეს რიგით მეორე საჯარო პრეზენტაციაა ციკლისა, რომელიც მეცნიერებათა და ხელოვნების ფაკულტეტზე, „დოქტორანტთა ფორუმის“ ფარგლებში მიმდინარეობს.
პრეზენტაციაზე წარმოდგენილი იქნება კვლევითი პროექტის სამუშაო ვერსია, რომელიც ითვალისწინებს პოლიტიკური, კერძოდ კი რევოლუციური, იდეოლოგიის გავლენის კვლევას გენდერის სოციალურსა და კულტურულ კონსტრუქციებზე და ფემინისტური გამოცდილების ცვლილების კვლევას აღნიშნულ კონსტრუქციებთან ერთად საქართველოს ისტორიის კონკრეტულ პერიოდში, მე-20 საუკუნის დასაწყისში. უფრო კონკრეტულად, ნაშრომში ასახული იქნება, თუ როგორ ხდებოდა მედიის მიერ ქალთა ინდივიდუალობისა და ქცევათა ნორმების, ასევე გენდერული თანასწორობის ცნების წარმოჩენა და განვითარება.

სტაჟირება ბიზნესის სკოლის სტუდენტებისთვის
2014-04-07 14:13
2014 წლის 8 აპრილს, 13:00 საათზე, ილიას სახელმწიფო უნივერსიტეტის ბიზნესის სკოლასა და საქართველოს კულტურის პალატას შორის გაფორმდება ურთიერთთანამშრომლობის მემორანდუმი, რომლის ფარგლებშიც საქართველოს კულტურის პალატა ბიზნესის სკოლის სტუდენტებიდან შეარჩევს 15 სტაჟიორს. სტუდენტები სტაჟირებას გაივლიან მედიამენეჯმენტის, ღონისძიებათა მენეჯმენტისა და ვიზუალური კომუნიკაციის სფეროებში, ასევე მონაწილეობას მიიღებენ საქართველოს კულტურის პალატაში მიმდინარე პროექტების მართვაში.
სტუდენტთა შერჩევის კრიტერიუმებია აკადემიური მოსწრება, CV და სამოტივაციო წერილი.
მისამართი ჩოლოყაშვილის 3/5, აუდიტორია E407

ჯანმრთელობის დაცვის საერთაშორისო დღისადმი მიძღვნილი აქცია
2014-04-05 00:00
ეროვნული ინტეგრაციის გაძლიერება საქართველოში“ პროექტის ფარგლებში, რომელსაც საქართველოს გაეროს ასოციაცია (UNAG), აშშ–ის საერთაშორისო განვითარების სააგენტოს (USAID) ფინასური მხარდაჭერით ახორციელებს, ილიას სახელმწიფო უნივერსიტეტისა და ფონდ ALPE-სთან თანამშრომლობით დაფუძნებული სამოქალაქო აქტივიზმის ქსელის –თბილისის ცენტრის და უნივერსიტეტის სერვისცენტრის ინიციატივით 7 აპრილს, ილიას სახელმწიფო უნივესიტეტის A კორპუსის ფოიეში, ჯანმრთელობის დაცვის საერთაშორისო დღისადმი მიძღვნილი აქცია: “ისწავლე და პირველმა გადაარჩინე სიცოცხლე” გაიმართა.
სპეციალურად ამ დღისათვის ცენტრის წევრებმა, ორგანიზაცია “კეთილი სამარიტელის” ლიცენზირებული კურსი “პირველი სამედიცინო დახმარება” გაიარეს და მიღებული ცოდნა უნივერსიტეტის სრუდენტებს, პროფესორებსა და თანამშრომლებს, საჯარო ტრენინგზე გაუზიარეს.

უნიკინო 11 აპრილს: ”პლანეტა დედამიწა: ჯუნგლები”
2014-04-04 12:18
პარასკევს, 11 აპრილს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, ილიას უნივერსიტეტის სტუდენტური სერვის ცენტის ბაზაზე არსებული კლუბის „მწვანეუნს“ ინიციატივით უნიკინოში ნაჩვენები იქნება ალასტერ ფოვერგილის დოკუმენტური ფილმი „პლანეტა დედამიწა: ჯუნგლები“ (2006)
მონაწილეობენ: დევიდ ატენბორო, სიგურნი უივერი, ხუვ კორდი, პოლ სტიუარტი.
გახმოვანება: ქართული (პროფესიონალური)
დასწრება თავისუფალია.

ბორის გროისის ესეების კრებულის პრეზენტაცია
2014-04-04 12:12
ორშაბათს, 7 აპრილს, 18:00 საათზე, ილიას სახელმწიფო უნივერსიტეტის წიგნის მაღაზია ”ლიგამუსში” გაიმართება ბორის გროისის ესეების კრებულის პრეზენტაცია.
პრეზენტაციას გაუძღვება ილიას სახელმწიფო უნივერსიტეტის რექტორი, პროფესორი გიგა ზედანია. პრეზენტაციაზე ისაუბრებს წიგნის მთარგმნელი სოსო ჭაუჭიძე.
დასწრება თავისუფალია.
მისამართი: ჭავჭავაძის 32.
ბორის გროისი თანამედროვე რუსი ხელოვნების კრიტიკოსი, მედიამკვლევარი და ფილოსოფოსია. მისი ყურადღების ქვეშ თანაბრად ექცევა როგორც კომუნისტური და პოსტკომუნისტური რეჟიმების კულტურული ტრანსფორმაციები, ისე მოდერნული და პოსტმოდერნული სახელოვნებო სივრცეები, კერძოდ კი – ის მუტაციები, რომლებიც არტისტულმა ავანგარდმა და, ზოგადად, გასული საუკუნის დომინანტურმა სახელოვნებო პარადიგმებმა განიცადა.

შეხვედრა თემაზე "პატიმართა უფლებები"
2014-04-03 16:12
15 აპრილს, 14:00 საათზე, A 101 აუდიტორიაში ილიას სახელმწიფო უნივერსიტეტის სამართლის სკოლის სტუდენტებისთვის ჩატარდება შეხვედრა თემაზე “პატიმართა უფლებები: არსებული ტენდენციები და გამოწვევები” შეხვედრაზე დასწრების შესაძლებლობა ექნებათ სამართლის სკოლის იმ პირველ 20 სტუდენტს, რომლებიც რეგისტრაციას გაივლიან ელ. ფოსტის შემდეგ მისამართზე: sopio.shubladze@iliauni.edu.ge.
რეგისტრაციის შესახებ შეტყობინება სტუდენტებს ეცნობებათ ელ. ფოსტის მეშვეობით.

საინფორმაციო შეხვედრა - „Wings for Life World Run”
2014-04-02 10:29
4 აპრილს, 16:00 საათზე, ილიას სახელმწიფო უნივერსიტეტის აუდიტორიაში A101, პიარისა და მარკეტინგული კომუნიკაციების კომპანია „ჯეპრას“ კონსულტანტები კახა მაღრაძე და თინათინ სამყურაშვილი გამართავენ შეხვედრას, რომელიც შეეხება სოციალურ პასუხისმგებლობას, კერძოდ კი სპორტის ისტორიაში ერთ-ერთ ყველაზე მასშტაბურ და უნიკალურ ღონისძიებას „Wings for Life World Run”, რომელიც მთელ მსოფლიოს ქველქმოქმედებისთვის ერთ დღეს, ერთსა და იმავე დროს აერთიანებს.
მსოფლიო რბენა 4 მაისს, საქართველოს დროით 14:00 საათზე კახეთში გაიმართება. დამატებითი ინფორმაცია იხილეთ შემდეგ ბმულზე: http://bit.ly/1mh9UtJ

დასაქმება მეცნიერებათა და ხელოვნების ფაკულტეტის სტუდენტებისთვის
2014-04-01 12:39
7 აპრილს, 16:00 საათზე, აუდიტორიაში A 101, პროკრედიტ ბანკი გიწვევთ შეხვედრაზე. შეხვედრის მიზანია ინფორმაცია მოგაწოდოთ ახალგაზრდა ბანკირების პროგრამის შესახებ, რომელიც ბანკში დასაქმების უნიკალური შანსია.
პროკრედიტ ბანკი ერთადერთი ბანკია საქართველოს ბაზარზე, რომელსაც მიაჩნია, რომ სოციალური და ჰუმანიტარული მეცნიერებების მიმართულების სტუდენტებს შეუძლიათ განსაკუთრებულ წარმატებას მიაღწიონ საბანკო სფეროში. კარგი კომუნიკაციის, ძლიერი ანალიტიკური შესაძლებლობებისა და ფართო ხედვის უნარი, არის ის მნიშვნელოვანი თვისებები, რომლითაც ამ მიმართულებების სტუდენტები გამოირჩევიან. პროკრედიტ ბანკის ხედვით კი, კლიენტებთან გრძელვადიან ურთიერთობს სწორედ ეს თვისებები განაპირობებს. ახალგაზრდა ბანკირების პროგრამაში მონაწილეობის მისაღებად საბანკო ან ტექნიკური განათლება აუცილებელი არ არის, რადგან 6 თვიანი პროგრამა მონაწილეებს შესაძლებლობას აძლევს გაეცნონ და შეისწავლონ საბანკო საქმიანობის სპეციფიკა.
პროექტში მონაწილოების მიღება შეუძლიათ ბაკალავრიატის მე-4 კურსის და მაგისტრატურის სტუდენტებს.
გისურვებთ წარმატებებს და ველით თქვენთან შეხვედრას.
პროკრედიტ ბანკის ადამიანური რესურსების განყოფილება

აუტიზმის საერთაშორისო დღე
2014-04-01 10:25
2014 წლის 2 აპრილს, აუტიზმის საერთაშორისო დღეს, 17:00 საათზე, ილიას სახელმწიფო უნივერსიტეტის საჯარო პოლიტიკის ადმინისტრირების სამაგისტრო პროგრამასთან (MPA) არსებული საჯარო პოლიტიკის კვლევისა და ტრენინგების ცენტრი (PPRTC) გიწვევთ საგრანტო კონკურსში გამარჯვებული პოლიტიკის ანგარიშის პრეზენტაციაზე. ანგარიში, სახელწოდებით – „აუტისტური სპექტრის აშლილობის მქონე ინდივიდთა ჯანდაცვისა და საგანმანათლებლო სერვისების კვლევა“, მომზადდა USAID-ის
ფინანსური მხარდაჭერით, EWMI-G-PAC-ის პროექტის ფარგლებში.
მისამართი: ილიას სახელმწიფო უნივერსიტეტის G 106 ოთახი

მედიევისტიკის სემინარი ილიაუნიში
2014-03-31 15:21
მედიევისტიკის მიმართულების პროფესორ-მასწავლებელთა საინიციატივო ჯგუფმა დააარსა მუდმივმოქმედი სემინარი: შუა საუკუნეების კვლევები ილიას სახელმწიფო უნივერსიტეტში.
სემინარი ჩატარდება ყოველი თვის პირველ ოთხშაბათს, 18:00 საათზე.
პირველი სემინარი გაიმართება 2 აპრილს, F 303 ოთახში. ნინო დობორჯგინიძე წაიკითხავს მოხსენებას: ქართული ენის სოციალური ისტორიის კვლევის პერსპექტივა ილიას სახელმწიფო უნივერსიტეტში.

ლექციების ციკლი ბიოეთიკის აქტუალურ თემებზე
2014-03-31 12:16
ილიას სახელწიფო უნივერსიტეტში 2014 წლის 1, 2 და 3 აპრილს, 16:00 საათზე, 101 აუდიტორიაში (“ა” კორპუსი, ი. ჭავჭავაძის გამზ. 32) ჩატარდება ლექციების ციკლი ბიოეთიკის აქტუალურ თემებზე. ლექციების შემდეგ გაიმართება დისკუსია.
ლექციებს გაუძღვება ვესტფალიის მიუნსტერის ვილჰელმის-უნივერსიტეტის დოქტორი ანდრეას ვითი. დოქტ. ანდრეას ვითის შესახებ ინფორმაცია შეგიძლიათ იხილოთ:
http://www.uni-muenster.de/Wissenschaftstheorie/personen/viethandreas.html
http://www.philosovieth.de/publikationen.html
http://www.philosovieth.de/zur-person.html
ლექციები ჩატარდება ილიას სახელმწიფო უნივერსიტეტის მიერ დაფინანსებული პროექტის „ბიოეთიკისა და სამედიცინო ეთიკის საკითხები საქართველოში“ ფარგლებში.
ლექციების თემატიკაა:
1. რეპროდუქციული მედიცინის მორალური პრობლემები. ღირებულებათა გადაფასება საბუნებისმეტყველო კონტექსტიდან.
2. ცხოველებისადმი დამოკიდებულების ეთიკა. დასაბუთების სტრატეგიები ფილოსოფიურ ეთიკაში.
3. ეთიკის კომიტეტი, ეთიკის კომისია და მორალური ხარისხის მენეჯმენტი. სოციალურობის ეთიკა, კლინიკური გარემოს სამართლიანი და კოლეგიალური სტრუქტურები.
ლექციები ჩატარდება ქართული თარგმანის თანხლებით.
დასწრება თავისუფალია.
ყოველი ლექციის შესახებ დაწვრილებითი ინფორმაცია შეგიძლიათ იხილოთ თანდართულ pdf ფაილში

ფენტეზის საღამო _ "კარს მიღმა" _ ილიაუნიში
2014-03-31 12:13
ილიას სახელმწიფო უნივერსიტეტი და სემიოტიკის კვლევითი ცენტრი გიწვევთ ფენტეზის ჟანრის თანამედროვე ქართული პოეზიის კრებულის _ “კარს მიღმა” _ პრეზენტაციაზე 2014 წლის 31 მარტს, 18.00 საათზე, ”ლიგამუსში”.
კრებული მოამზადა სარედაქციო ჯგუფმა: ცირა ბარბაქაძე, ნატო დავითაშვილი, ანა კორძაია-სამადაშვილი, ლევან ცაგარელი, თამარ ბერეკაშვილი.
კრებულში შესულია თანამედროვე ქართველი ავტორების ლექსები.
გთხოვთ, მობრძანდეთ.

უნიკინო 4 აპრილს: ”მეტალიკა”
2014-03-28 17:55
პარასკევს, 4 აპრილს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოშო ნაჩვენები იქნება ამერიკული მეტალ-ჯგუფის „მეტალიკას“ 1989 წლის სიეტლის კონცერტის ჩანაწერი, რომელიც მოგვიანებით 1993 წელს გამოიცა ალბომის სახით „Live Shit: Binge & Purge (Seatle 1989)“.
LIVE-კონცერტის ჩანაწერის ჩვენებამდე შედგება სტუდენტური სერვის ცენტრის ბაზაზე ჩამოყალიბებული ახალი კლუბის „ILIAUNI ROCK SOCIETY” პრეზენტაცია.
დასწრება თავისუფალია.

გამოფენა - სწავლა საზღვარგარეთ ტოპ უნივერსიტეტებში
2014-03-28 11:44
საგანმანათლებლო სააგენტო ELL 2014 წლის 6 აპრილს 11:00-დან 18:00 საათამდე გიწვევთ სასტუმრო Radisson Blu Iveria საკონფერენციო დარბაზში გამოფენაზე – სწავლა საზღვარგარეთ ტოპ უნივერსიტეტებში, კოლეჯებსა და საზაფხულო სკოლებში
მონაწილე უნივერსიტეტები:
• UK& USA : University of St Andrews, University Exeter, Newcastle University, City University London, University of East Anglia, University of Manchester, St. George University London, Queen’s University Belfast, London School Business and Finance, University of South Florida, Colorado state University, Marshall University, Oregon State University, George Mason University, და ა.შ.
• Lithuania : ISM University of Management and Economics
მონაწილე კოლეჯები:
• UK & USA : Kings Colleges , CATS, Chelsea Independent College London , Duff Miller College London, Lansdowne College London, Abbey DLD , Bellerbys College , BBSI MPW – Mander Portman Woodward, Regent’s University London და ა.შ.
საზაფხულო სკოლები:
• UK & USA : Kings Colleges (London, Bath, Pangbourne, Sherborne … ), Stafford House Study Holidays ( London, Cambridge, New York, Los Angeles …. ) Embassy CES (London, Cambridge, Oxford, New York, Boston… ) , Malvern House (London, Dublin, Cyprus… ) CES School (Brighton, Leeds, Dublin) Bellerbys Summer ( London, Cambridge, Oxford, Brighton )
გამოფენაზე თქვენ მიიღებთ ინფორმაციას უშუალოდ უნივერსიტეტების კოლეჯებისა და საზაფხულო სკოლების წარმომადგენლებისგან შემდეგ პროგრამებზე
• სასკოლო აკადემიური პროგრამები : GCSE, A-Level და IB;
• საბაკალავრო , სამაგისტრო და სასტიპენდიო პროგრამები; UG, PG, International Diploma
• პროფესიული სასერთიფიკატო მოკლევადიანი პროგრამები: Management & Business Administration, Marketing, Advertising & Public Relations, Finance & Financial Services, Legal Studies, ACCA, CIMA
• ინგლისური ენის პროგრამები ( General, Intensive, PET, FCE, CAE, IELTS, TOEFL );
• საზაფხულო სკოლების პროგრამები: დიდი ბრიტანეთი, ამერიკა, ირლანდია, გერმანია, საფრანგეთი, შვეიცარია, ესპანეთი, მალტა, კვიპროსი …
დეტალური ინფორმაციისთვის შეგიძლიათ მიმართოთ საგანმანათლებლო სააგენტოს ELL:
მისამართი: ვაჟა ფშაველას 30ა, მესამე სართული, ოფისი 12, თბილისი 0177, საქართველო
ტელ/ფაქსი: (+995 32) 2 399246
ტელ: (+995 32) 2 391063
მობ: +995 599 504012+995 599 504012 +995 599 248851+995 599 248851
ელ.ფოსტა: ; nmakatsaria@ell.ge; mgabunia@ell.ge ; info@ell.ge

Call
Send SMS
Add to Skype
You’ll need Skype CreditFree via Skype

ბაბაკ რეზვანის საჯარო ლექცია
2014-03-27 17:46
28 მარტს, 17:00 საათზე, ილიას სახელმწიფო უნივერსიტეტის A101 აუდიტორიაში მეცნიერებათა და ხელოვნების ფაკულტეტი უმასპინძლებს ამსტერდამის უნივერსიტეტის მკლევარს – ბაბაკ რეზვანს (http://www.uva.nl/over-de uva/organisatie/medewerkers/content/r/e/b.rezvani/b.rezvani.html), რომელიც ჩაატარებს საჯარო ლექციას თემაზე: ”ეთნოტერიტორიული კონფლიქტები და თანაცხოვრება კავკასიასა და ცენტრალურ აზიაში” (”Ethnoterritorial Conflicts and Coexistence in Caucasus and Central Asia”).
ბატონი რეზვანი შედარებითი ანალიზის საფუძველზე განიხილავს ეთნოტერიტორიულ კონფლიქტებს კავკასიასა და ცენტრალურ აზიაში.
დასწრება თავისუფალია.

მიზნობრივი ტრენინგი
2014-03-27 13:17
2014 წლის 10 -11 აპრილს, ილიას სახელმწიფო უნივერსიტეტში A 101 აუდიტორიაში საქართველოს ადვოკატთა ასოციაციის სასწავლო ცენტრის ორგანიზებით ჩატარდება ტრენინგი “ოჯახში ძალადობის აღკვეთის, მსხვერპლთა დაცვისა და დახმარების საკითხები“. ტრენინგის დაწყების დრო 10:00 საათი. აღნიშნულ ტრენინგზე დასწრება შეუძლია ილიას სახელმწიფო უნივერსიტეტის სამართლის სკოლის მესამე და მეოთხე წლის ასევე სამაგისტრო პროგრამის იმ პირველ 20 სტუდნტს რომელიც რეგისტრაციას გაივლის ელ-ფოსტის შემდეგ მისამართზე registration@iliauni.edu.ge რეგისტრაციის ბოლო ვადაა 1 აპრილი. დარეგისტრირებული სტუდენტები გაიყოფიან 2 ჯგუფად აქედან 10 კაციანი ჯგუფი ტრენინგს დაესწრება 10 აპრილს ხოლო მეორე ჯგუფი 11 აპრილს.
გისურვებთ წარმატებას!

ილიაუნის სტუდენტების დებიუტი
2014-03-25 10:48
27 მარტს, 16.00 საათზე, “ლიგამუსში” ილიაუნის სტუდენტების, ლაშა ჯაიანისა და გიორგი შონიას, დებიუტია.
ილიაუნის სტუდენტების ერთობლივი პოეტური კრებული _ “მკვდარი ქალაქის ჩანაწერები” _ გამოსცა ილიას სახელმწიფო უნივერსიტეტის გამომცემლობამ სემიოტიკის კვლევითი ცენტრის წარდგინებით. რედაქტორი: ცირა ბარბაქაძე.
დასწრება თავისუფალია

თეოლოგიის ადგილი საუნივერსიტეტო სწავლებაში
2014-03-24 15:05
ილიას სახელმწიფო უნივერსიტეტის სავლე წერეთლის ფილოსოფიის ინსტიტუტი გაცნობებთ, რომ 26 მარტს, 17:00 საათზე, ილიას სახელმწიფო უნივერსიტეტის G 106 აუდიტორიაში, კატალონიის უნივერსიტეტის თეოლოგიის ფაკულტეტის პროფესორი, ხოსე ჯილი რიბასი, წაიკითხავს საჯარო ლექციას თემაზე: “თეოლოგიის ადგილი საუნივერსიტეტო სწავლებაში. ქრისტიანული რწმენა.”
ლექცია წარიმართება ესპანურად თანმიმდევრული ქართული თარგმანით.
დასწრება თავისუფალია.

დასაქმება მეცნიერებათა და ხელოვნების ფაკულტეტის სტუდენტებისთვის
2014-03-24 10:59
25 მარტს 16:00 საათზე, აუდიტორიაში A 101, პროკრედიტ ბანკი გიწვევთ შეხვედრაზე. შეხვედრის მიზანია ინფორმაცია მოგაწოდოთ ახალგაზრდა ბანკირების პროგრამის შესახებ, რომელიც ბანკში დასაქმების უნიკალური შანსია.
პროკრედიტ ბანკი ერთადერთი ბანკია საქართველოს ბაზარზე, რომელსაც მიაჩნია, რომ სოციალური და ჰუმანიტარული მეცნიერებების მიმართულების სტუდენტებს შეუძლიათ განსაკუთრებულ წარმატებას მიაღწიონ საბანკო სფეროში. კარგი კომუნიკაციის, ძლიერი ანალიტიკური შესაძლებლობებისა და ფართო ხედვის უნარი, არის ის მნიშვნელოვანი თვისებები, რომლითაც ამ მიმართულებების სტუდენტები გამოირჩევიან. პროკრედიტ ბანკის ხედვით კი, კლიენტებთან გრძელვადიან ურთიერთობს სწორედ ეს თვისებები განაპირობებს. ახალგაზრდა ბანკირების პროგრამაში მონაწილეობის მისაღებად საბანკო ან ტექნიკური განათლება აუცილებელი არ არის, რადგან 6 თვიანი პროგრამა მონაწილეებს შესაძლებლობას აძლევს გაეცნონ და შეისწავლონ საბანკო საქმიანობის სპეციფიკა.
პროექტში მონაწილოების მიღება შეუძლიათ ბაკალავრიატის მე-4 კურსის და მაგისტრატურის სტუდენტებს.
გისურვებთ წარმატებებს და ველით თქვენთან შეხვედრას.
პროკრედიტ ბანკის ადამიანური რესურსების განყოფილება

უნიკინო 28 მარტს: ”პატარა ნიკი”
2014-03-21 17:38
პარასკევს, 28 მარტს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება სტივენ ბრილის ფილმი„პატარა ნიკი“ (2000).
მონაწილეობენ: ადამ სენდლერი, პატრიცია არკეტი, ჰარვი კიტელი.
თარგმანი : დავით დოლიძე

MDF-ისა და GDI-ის დისკუსია სტუდენტებისთვის
2014-03-21 11:15
26 მარტს, 17:00 საათზე, ილიას სახელმწიფო უნივერსიტეტის E 207 აუდიტორიაში შედგება დისკუსია თემაზე “ქართულ პოლიტიკასა და მედიაში ქსენოფობიასთან და დისკრიმინაციასთან ბრძოლა”. დისკუსია მედიის განვითარების ფონდისა (MDF) და საქართველოს დემოკრატიული ინიციატივის (GDI) ეგიდით.
დისკუსიას, რომელიც “არა ფობიას” კამპანიის ფარგლებში დაგეგმილი ღონისძიებებისა და მედიამონიტორინგის შედეგების პრეზენტაციის შემდეგ გაიმართება, გაუძღვებიან MDF-ის გამგეობის თავმჯდომარე, თამარ კინწურაშვილი, ამავე ფონდის აღმასრულებელი დირექტორი, თამარ ხორბალაძე, და ადამიანის უფლებათა სამართლის სპეციალისტი, GDI-ის გამგეობის წევრი, გიორგი მშვენიერაძე.
პროექტს – “ქართულ პოლიტიკასა და მედიაში ქსენოფობიასა და დისკრიმინაციასთან ბრძოლა” – MDF და GDI ახორციელებენ პროგრამა “ეროვნული ინტეგრაციის გაძლიერება საქართველოში”-ის ფარგლებში, საქართველოს გაეროს ასოციაციისა და აშშ-ის საერთაშორისო განვითარების სააგენტოს (USAID) მხარდაჭერით.
პროექტის მიზანია, სამოქალაქო სექტორის გაერთიანება ქსენოფობიასთან და დისკრიმინაციასთან ბრძოლის იდეის ქვეშ და ერთიანი სამოქალაო პლატფორმის – “არა ფობიას” – ჩამოყალიბება. დისკუსიაში მონაწილეობის მიღება შეუძლიათ ილიას სახელმწიფო უნივერსიტეტის სტუდენტებს.

შვედური ზღაპრის დღე ლიგამუსში
2014-03-20 11:06
შაბათს, 22 მარტს, “ლიგამუსის” ბავშვთა ოთახში შვედური ზღაპრის დღეზე გიწვევთ.
შვედ საბავშვო მწერლებს, ასტრიდ ლინდგრენს და ტუვე იანსონს, უკვე ყველა ბავშვი იცნობს. ზღაპრულ სამყაროში მოგზაურობის მოყვარულები ამჯერად კიდევ ერთი არაჩვეულებრივი შვედი მეზღაპრის, სვენ ნორდკვისტის, ზღაპარს – ძალიან მხიარული მოხუცი პეტსონისა და მისი გონიერი კატის, ფინდუსის, სასაცილო თავგადასავალს – გაეცნობიან.
სვენ ნორდკვისტის ზღაპარი ”პეტსონი და ფინდუსი” თავად ავტორის მიერ არის ილუსტრირებული. ბავშვები მოისმენენ ზღაპარს და დაათვალიერებენ ილუსტრაციებს. მათ საინტერესო აქტივობებით დატვირთული შვედური ზღაპრის დღე ელით.
არ გამოტოვოთ, იმოგზაურეთ ბავშვებთან ერთად ზღაპრების სამყაროში.
დასაწყისი 11 საათზე.

დასაქმების სააგენტო ეიჩარის პრეზენტაცია
2014-03-19 13:51
2014 წლის აპრილში ”დასაქმების სააგენტო ეიჩარი” მართავს ყოველწლიურ დასაქმების ფორუმს თბილისსა და ბათუმში. (თბილისი – 4 აპრილი; ბათუმი – 11 აპრილი)
ფორუმზე წარმოდგენილი იქნებიან საქართველოში მოქმედი ადგილობრივი და საერთაშორისო კომპანიები, რომელთა წარმომადგენლები ღონისძიებაში მონაწილე აპლიკანტებს პირისპირ გაესაუბრებიან.
აღნიშნული ღონისძიების დეტალებთან დაკავშირებით, 24 მარტს, 17:00 საათზე, „ილიას სახელმწიფო უნივერსიტეტში“ წინასწარ გაიმართება პრეზენტაცია, რომლის ფარგლებშიც სტუდენტებს მიეცემათ საშუალება, გაეცნონ იმ კომპანიათა ჩამონათვალს, რომელიც ფორუმს დაესწრება, ასევე იმ არსებულ ვაკანტურ პოზიციებს, რომლებზეც აღნიშნული ორგანიზაციები მიმდინარე პროცესში ახორციელებენ შერჩევას.
პრეზენტაციაზე ასევე განხილული იქნება ფორუმის მსვლელობის დეტალები.
გარდა ამისა, სტუდენტებს ექნებათ შესაძლებლობა, ადგილზევე შეავსონ სააპლიკაციო ფორმები, რომელთა მიხედვითაც შეიქმნება მონაცემთა ელექტრონული ბაზა და გადაეცემათ ორგანიზაციებს იმისათვის, რომ სამომავლოდ შექმნილ ღია პოზიციებზე მოხდეს სტუდენტებთან დაკავშირება.
პრეზენტაციის დეტალები: 24 მარტი, 17:00 საათი, A101 აუდიტორია.
პრეზენტაციის ხანგრძლივობა: 30 წუთი

კარნეგის კვლევითი სტიპენდია
2014-03-19 11:24
26 მარტს 12 საათზე, ილიას სახელმწიფო უნივერსიტეტის G106 აუდიტორიაში ამერიკული საბჭოების პროგრამის კოორდინატორი დაინტერესებულ პირებს გააცნობს დეტალებს კონკურსისა, რომელსაც ევრაზიისა და აღმოსავლეთ ევროპული კვლევების ეროვნული საბჭო აცხადებს კარნეგის კვლევითი სტიპენდიის მოსაპოვებლად 2014-2015 აკადემიური წლისათვის.
კონკურსში მონაწილეობის მიღება შეუძლიათ სოციალური და ჰუმანიტარული მეცნიერებების სფეროში მოღვაწე პროფესორ-მასწავლებლებს, მკვლევარებსა და დოქტორანტურის საფეხურის სტუდენტებს. კონკურსში გამარჯვებულები ერთ სასწავლო სემესტრს აშშ-ის უმაღლეს საგანმანათლებლო დაწესებულებებში გაივლიან.
პროგრამის დეტალები იხილეთ თანდართულ დოკუმენტებში.
იხილეთ დოკუმენტი>>>
იხილეთ დოკუმენტი>>>
იხილეთ დოკუმენტი>>>

გაიცანი და გააცანი DCFTA
2014-03-18 14:48
20 მარტს, 17:00 საათზე, ილიას სახელმწიფო უნივერსიტეტის A101 აუდიტორიაში გაიმართება სემინარი თემაზე “გაიცანი და გააცანი DCFTA”, რომელიც ნაწილია საქართველოში აკრედიტირებული დიპლომატიური კორპუსის, ნიდერლანდების სამეფოს საელჩოსა და სავაჭრო სამრეწველო პალატის პარტნიორობით მიმდინარე ამავე სახელწოდების პროექტისა.
სემინარს გაუძღვებიან ნიდერლანდების სამეფოს საელჩოსა და ევროკავშირის წარმომადგენლობის ექსპერტები. სემინარები დაგეგმილია საქართველოს 5 რეგიონის 17 უნივერსიტეტში; უკვე ჩატარდა გორის სახელმწიფო სასწავლო უნივერსიტეტსა და შავი ზღვის უნივერსიტეტში.
პროექტი – “გაიცანი და გააცანი DCFTA” – სტუდენტებში ღრმა და ყოვლისმომცველი თავისუფალი სავაჭრო სივრცის შესახებ შეთანხმების პოპულარიზაციასა და ამ შეთანხმების თაობაზე დისკუსიაში ახალგაზრდა თაობის აქტიურ ჩართულობას ემსახურება.
ღრმა და ყოვლისმომცველი თავისუფალი სავაჭრო სივრცის შესახებ შეთანხმების (DCFTA) გაფორმება საქართველოსთან, როგორც მოსალოდნელია, 2014 წლის აგვისტო-სექტემბერში იგეგმება. ეს ფაქტი მნიშვნელოვანი წინგადადგმული ნაბიჯია ჩვენი ქვეყნის ევროკავშირთან დაახლოებისა და ეკონომიკური ინტეგრაციის მიმართულებით. უფრო კონკრეტულად, შეთანხმების ძალაში შესვლის შემდეგ, საქართველო მიიღებს შესაძლებლობას თავისუფალი ვაჭრობის რეჟიმში მოახდინოს როგორც საქონლის, ასევე, მომსახურების (რაც ასევე ძალზე მნიშვნელოვანია!) ექსპორტი ევროკავშირის ქვეყნებში.
DCFTA ქართველ მეწარმეებს შესაძლებლობას მისცემს, გარკვეული პირობების დაკმაყოფილების შემთხვევაში, თავისუფლად შევიდნენ მსოფლიოს უმსხვილეს ბაზარზე, რომელიც ამ ეტაპზე 28 ქვეყანასა და 500 მილიონზე მეტ მომხმარებელს აერთიანებს. შეთანხმება გულისხმობს არა მარტო საიმპორტო ტარიფების ლიბერალიზაციას, არამედ ვაჭრობაში ტექნიკური ბარიერების მოხსნასაც, რაც ხელს შეუწყობს საქართველოს საექსპორტო პოტენციალის ზრდას.

შეხვედრა ტურიზმის ადმინისტრაციის ხელმძღვანელთან
2014-03-17 15:01
19 მარტს, 14:00 საათზე, ილიას სახელმწიფო უნივერსიტეტის G106 აუდიტორიაში, უნივერსიტეტის ტურიზმის მენეჯმენტის ცენტრის ინიციატივით, საქართველოს ტურიზმის ეროვნული ადმინისტრაციის ხელმძღვანელი, გიორგი სიგუა, ჩაატარებს ლექციას შემდეგ თემებზე: ტურიზმის ადმინისტრაციის მუშაობის სპეციფიკა და სამომავლო გეგმები; ზოგადად ტურიზმის განვითარების პერსპექტვები საქართველოში.
დასწრება თავისუფალია.

უნიკინო 21 მარტს: ”ვერონიკას ორმაგი ცხოვრება”
2014-03-17 12:23
პარასკევს, 21 მარტს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება ქშიშტოფ კესლევსკის ფილმი “ვერონიკას ორმაგი ცხოვრება” (1991)
მონაწილეობენ: ვლადისლავ კოვალსკი, ეჟი გუდეჟკო, ირენ ჯაკობი, ალექსანდრე ბარდინი, კალინა ედრუსიკი
თარგმანი : გიორგი ჩიკვაიძე

არქიტექტურული კონკურსი ილიაუნის სტუდენტებისთვის
2014-03-17 11:49
2014 წლის 20-21 მარტს ილიას სახელმწიფო უნივერისტეტის საინჟინრო ფაკულტეტი (საინჟინრო ფაკულტეტის კორპუსი, მესამე სართული) უმასპინძლებს ბერნის (შვეიცარიის) გამოყენებით მეცნიერებათა უნივერსიტეტისა და საქართველოს ტექნიკური უნივერსიტეტის სტუდენტებს, რომლებიც მონაწილეობენ ილიას სახელმწიფო უნივერსიტეტის (საინჟინრო ფაკულტეტის არქიტექტურის პროგრამა), ბერნის გამოყენებით მეცნიერებათა უნივერსიტეტისა (არქიტექტურის, მერქნისა და მშენებლობის ფაკულტეტი) და საქართველოს ტექნიკური უნივერსიტეტის (არქიტექტურის, ურბანისტიკისა და დიზაინის ფაკულტეტი) ერთობლივ პროექტში – „ადგილობრივი ხელისუფლებისათვის სოციალური საცხოვრისის სფეროში ტექნიკური ექსპერტიზის გაზიარება“.
პროექტი მიზნად ისახავს ქალაქ ბათუმის სოციალურად დაუცველი, უსახლკარო მოსახლეობისთვის ორი ტიპის საცხოვრისის (სოციაულური საცხოვრისი და ხანდაზმულთა ინტერნატი) არქიტექტურული პროექტების შექმნას.
სემესტრის ბოლოს მოეწყობა არქიტექტურული კონკურსი, რომელში გამარჯვებული პროექტიც გადაეცემა ქალაქ ბათუმის მუნიციპალიტეტს შემდგომი რეალიზაციისათვის. დაგეგმილია ჩვენი უნივერსიტეტის არქიტექტურის მიმართულების სტუდენტების სტუმრობა ბათუმში და საპროექტო უბნის ადგილზე დათვალიერება.
